O pico Cão Grande, colo volcánico na illa de São Tomé (San Tomé e Príncipe), que se eleva máis de 300 m sobre os arredores.
A Torre do Demo está formada por unha antiga cheminea volcánica onde o arrefriamento da lava deu orixe á aparición de columnas basálticas.
Capela de Saint Michel d'Aiguilhe, cuxa construción se iniciou en 969, preto de Le Puy-en-Velay en Francia. O colo volcánico elévase uns 85 m por riba dos arredores.
Un **colo volcánico**, **pitón volcánico** ou **neck** é unha forma do relevo de forma máis ou menos cilíndrica de orixe volcánica que se crea cando a lava endurece dentro dun conduto de alimentación dun volcán por onde ascende a lava, e despois o volcán é erosionado. A súa estrutura é resistente á erosión, polo que unha vez que o cono volcánico se erosiona, este colo permanece como unha agulla ou columna relicta do cono desaparecido. Frecuentemente é o único resto que queda dunha antiga cheminea volcánica.

Non se deben confundir os colos volcánicos cos tapóns volcánicos que aparecen nalgúns volcáns activos e non erosionados, como é frecuente nos de tipo peleano, que teñen un tapón que tapa o cráter, que pode ser agudo (tipo pitón) ou abovedado (domo volcánico). Cando estes volcáns fan erupción a presión interior pode facer rebentar este tapón orixinando unha erupción na que se forman grandes nubes de piroclastos.

Exemplos notables
-----------------

A Torre do Demo, en Wyoming (Estados Unidos) é, probablemente, o exemplo máis característico e ben conservado dun *neck* ou colo volcánico e, ao estar formado por basalto, ten grandes columnas basálticas.

Nos arredores de Rhumsiki, no Camerún, hai varias decenas de colos volcánicos.

O castelo de Edimburgo está asentado sobre un colo volcánico, coñecido como *Castle Rock* (rocha do castelo).

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| O castelo de Edimburgo, Escocia, aséntase sobre un colo volcánico, coñecido como Castle Rock. |
| O castelo de Edimburgo, Escocia, aséntase sobre un colo volcánico, coñecido como Castle Rock.  |

|  |
| --- |
| Colo volcánico no Bosque Nacional de Ochoco de Oregón, EUA |
| Colo volcánico no Bosque Nacional de Ochoco de Oregón, EUA  |

|  |
| --- |
| Fortaleza da Rocha Sigiriya, Sri Lanka. |
| Fortaleza da Rocha Sigiriya, Sri Lanka.  |

|  |
| --- |
| O Petit Piton en Santa Lucía, parte dun sitio que é Patrimonio Mundial da UNESCO. |
| O Petit Piton en Santa Lucía, parte dun sitio que é Patrimonio Mundial da UNESCO.  |

|  |
| --- |
| Castelo Trosky (Torre "Panna"), República Checa. |
| Castelo Trosky (Torre "Panna"), República Checa.  |

|  |
| --- |
| Taung Kalat, Birmania. |
| Taung Kalat, Birmania.  |

|  |
| --- |
| Colo volcánico preto de Rhumsiki, Camerún. |
| Colo volcánico preto de Rhumsiki, Camerún.  |

|  |
| --- |
| O Roque Nublo, símbolo da illa de Gran Canaria. |
| O Roque Nublo, símbolo da illa de Gran Canaria.  |

|  |
| --- |
| Dent de la Rancune, un sitio de escalada famoso na Cadea dos Puys, Francia. |
| Dent de la Rancune, un sitio de escalada famoso na Cadea dos Puys, Francia.  |

 |

Notas
-----

1. ↑
2. ↑  D. G. A. Whitten e J. R. V. Brooks. Diccionario de Geología. Alianza Diccionarios. Alianza Editorial. 1986. Páxina 215. ISBN 84-206-5115-X.
3. ↑  Ciencias de la Tierra. Diccionarios Oxford-Complutense. Editorial Complutense. 2000. Páxina 592. ISBN 84-89784-77-9

|  |  |
| --- | --- |
|  | Wikimedia Commons ten máis contidos multimedia na categoría:  ***Colo volcánico*** |

|  |  |
| --- | --- |
| Control de autoridades | 
* Wd: Q653139
* EBID: ID
* MAG: 161633126

 |